**סיפורו של *אייכה***

בשנת 2006 ייסד הרב אריה בן דוד את ***אייכה[[1]](#footnote-1): מרכז לחינוך נשמתי*.** זאת, לאחר שלימד טקסטים יהודיים למבוגרים במשך 20 שנה. **אייכה** מצהיר שמטרתו של לימוד החוכמה היהודית היא להשפיע על הצד הטוב שבעצמיותנו ולעורר אותו. כדי לעשות זאת, עלינו להכיר בכך שהשכל לומד באופן שונה מאשר הלב, שהלימוד חייב לכלול מעורבות של הנשמה והרגש, ושהמטרה האולטימטיבית של רכישת ידע יהודי היא השפעה על חיי היום-יום שלנו.

**מרכז אייכה** פיתח גישה חינוכית חדשנית המאפשרת לנו להעביר את החוכמה היהודית משִׂכלֶנו אל ליבנו, אל נשמותינו, ואל תוך חיינו – תוך מתן כבוד לעובדה שכל אינדיבידואל[[2]](#footnote-2) נמצא בדרכו או בדרכה הייחודית, וצועד בקצב הייחודי לו/ לה. כולנו נמצאים ב'תהליך עבודה', והחוכמה היהודית עשויה להיות מורת הדרך האידיאלית במסעינו לקראת שיפור עצמיותנו.

מכיוון שכל המורים חפצים כי תלמידיהם ייצרו קשר אישי עם הטקסטים היהודיים, פיתח **אייכה** שיטת לימוד ייחודית, הדרגתית – צעד אחר צעד, שהמחנכים יכולים להשתמש בה בהוראת כל טקסט שהם מלמדים. הצעדים כוללים:

1. כיצד ללמוד טקסט באופן רוחני
2. כיצד ללַמד טקסט באופן רוחני
3. כיצד לאפשר לכל לומד לעבור את התהליך באופן אישי ולהפנים את חומר הנושא
4. כיצד להתחיל ולסיים כל שעור באופן רוחני.

במשך חמש השנים האחרונות, השתתף **אייכה** ב-14 חטיבות ביניים וחטיבות עליונות בתיכונים בכל רחבי צפון אמריקה, כדי לאמן את צוותי המורים וההנהגה ב***חינוך* *נשמתי*.**

***עדויות מורים אודות תהליך הפיכתם למחנכי נשמה***

"התלמידים נהגו תמיד לומר: 'למה עלינו ללמוד את זה?'" מאז **אייכה** אינני שומעת זאת עוד."

"השיטה גרמה לי להעריך את הקולות הפנימיים של תלמידיי. היא פתחה את שכלי ואת ליבי לשונוּת הייחודית בקולותיהם של תלמידיי. תלמידיי בוטחים בי יותר. הם מראים נכונות ללמוד ולחווֹת כמעט כל דבר שאני מציעה. השיטה גרמה לי לנסות דברים חדשים; לצאת מתוך אזור הנוחות שלי."

"יש ערך בל ישוער לעובדה, שנמצאת איתי חבורת עמיתים ברמה גבוהה, שאני יכולה להרהר ולחלוק איתה מחשבות. זה החלק המשמעותי ביותר של התוכנית. אני נהנית במיוחד לעבוד עם האנשים המסוימים הללו ומעריכה את כל מה שלמדנו זה מזה."

"נעשיתי מורה ישרה יותר ופתוחה הרבה יותר לקבלת משובים מתלמידיי."

**אריה בן דוד, מייסד *אייכה* ומנהלו.**

אריה בן דוד נולד בארצות הברית ועלה לישראל, שבה הוא הוסמך לרבנות. הוא לימד ב**מכון** **פרדס** בירושלים במשך 20 שנה, וכיהן שם בין השאר כמנהל החינוך הרוחני. הוא חיבר את הספרים

*The Godfile – 10 Approaches to Personalizing Prayer*, [[3]](#footnote-3) *Around the Shabbat Table* - *A Guide to Fulfilling and Meaningful Shabbat Table Conversations. [[4]](#footnote-4)*

*B*e*coming a Soulful Educator – How to bring Jewish wisdom from the Mind to the Heart to the Soul and into Life*.[[5]](#footnote-5)

ולאחרונה הוא פרסם ספר ובו הרהורים רוחניים:

*Prayers of the Lost & Found [[6]](#footnote-6)*

אריה נשוי לסנדרה. יש להם שישה ילדים והמון נכדים.

1. "אייכה" – איפה אתה? (בראשית ג;ט המתרגמת) [↑](#footnote-ref-1)
2. [↑](#footnote-ref-2)
3. ***קובץ הא-ל: עשר גישות להפיכת התפילה לתפילה אישית.***  [↑](#footnote-ref-3)
4. ***סביב שולחן השבת – מדריך לשיחות מספקות ומשמעותיות סביב השולחן.***  [↑](#footnote-ref-4)
5. ***להפוך להיות מחנך נשמה – כיצד להעביר את החוכמה היהודית מן השכל אל הלב, אל הנשמה ואל תוך***

   ***החיים****.*  [↑](#footnote-ref-5)
6. ***תפילות על אשר אבד ונמצא*.** [↑](#footnote-ref-6)